Diari Oficial de la Generalitat Valenciana


Sumari del DOGV 4324, del 29-08-2002 (2002/9358)

CORRECCIÓ d'errades de la Resolució de 15 de juliol de 2002, de la Direcció General de Personal, de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per Orde de 9 d'abril de 2001, de la Conselleria de Cultura i Educació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/9358


Organisme emissor
:   Conselleria de Cultura i Educació

Tipus de document
:   Correcció d'errades

CORRECCIÓ d'errades de la Resolució de 15 de juliol de 2002, de la Direcció General de Personal, de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per Orde de 9 d'abril de 2001, de la Conselleria de Cultura i Educació. [2002/9358]
  
En el DOGV núm. 4.311, de 9 d'agost de 2002, es publica la Resolució de 15 de juliol de 2002, de la Direcció General de Personal, de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per Orde de 9 d'abril de 2001, de la Conselleria de Cultura i Educació. Havent-se observat que l'annex I no es correspon amb el text de la disposició, se'n torna a publicar íntegrament la resolució.
  
Resolució de 15 de juliol de 2002, de la Direcció General de Personal, de la Conselleria de Cultura i Educació, per la qual s'aprova l'expedient del procés selectiu per a l'ingrés en el cos de mestres convocat per Orde de 9 d'abril de 2001, de la Conselleria de Cultura i Educació.
  
Per Resolució de 19 de setembre de 2001, del director general de Personal, es nomena funcionaris en pràctiques del cos de mestres els aspirants seleccionats en el marc dels procediments selectius convocats per Orde de 9 d'abril de 2001.
  
Conclosa la fase de pràctiques i comprovat que els aspirants declarats aptes en esta reunixen els requisits generals i específics de participació que establix la convocatòria, resolc:
  
Primer
  
Declarar aptes en la fase de pràctiques, per haver rebut l'esmentada avaluació de la comissió qualificadora corresponent, els aspirants que es relacionen en l'annex I a la present resolució.
  
Segon
  
Aprovar l'expedient del procés selectiu per a l'ingrés en el cos de mestres convocat per Orde de 9 d'abril de 2001. Esta Direcció General remetrà la relació d'aspirants seleccionats relacionats en l'annex I a la present resolució, i també la d'aquells aspirants seleccionats que estaven exempts, bé de la realització, o bé de l'avaluació de la fase de pràctiques, al Ministeri d'Educació, Cultura i Esport que procedirà al nomenament de funcionaris de carrera, de conformitat amb la puntuació obtinguda.
  
Tercer
  
De conformitat amb alló previst en l'article 13, lletra d) del Reial Decret 850/1993, de 4 de juny, els mestres ingressats en virtut d'esta convocatòria hauran d'obtenir la seua primera destinació definitiva en l'àmbit de gestió de la Conselleria de Cultura i Educació, acudint amb caràcter forçós al concurs, conforme disposa l'article 2, en el seus apartats 2 i 3, del Reial Decret 2.112/1998, de 2 d'octubre.
  
Quart
  
Contra esta resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.